El Coyote

El Coyote on kuvitteellisen seikkailusarjan sankari, joka muistuttaa hyvin paljon Zorroa. El Coyoten oikea nimi on César de Echagüe, ja Zorron tapaan hän on kalifornialainen rikas herrasmies ja hidalgo. Hän asustaa San Antonio -nimisellä tilalla Los Angelesin liepeillä.
El Coyoten ensiesiintyminen tapahtui 1943 José Mallorquín kirjailijanimellä Carter Mulford kirjoittamassa saman nimisessä romaanissa "El Coyote" (Suomessa "Aaveratsastaja), joka oli osa erästä Villin lännen romaanisarjaa.
El Coyoten paluu ("La vuelta del Coyote", Suomessa "Aaveratsastajan paluu) jatkoi El Coyoten seikkailuja. Vuosien 1944–1953 aikana espanjalainen Clíper-kustantamo julkaisi 192 pulp-tyylistä vihkosta. Mallorquí käänsi espanjaksi myös amerikkalaisia pulp-sankareita Doc Savage ja The Shadow sekä H. P. Lovecraftin tarinoita (lehteen "Narraciones Terroríficas", espanjalainen versio pulp-lehdestä "Weird Tales").
El Coyote oli suosittu myös Suomessa, jossa sitä ilmestyi 78 numeron verran. Lehden alaotsikkona oli ensin "seikkailuromaani Kalifornian sortovuosien ajoilta" ja sittemmin eri aikoina "Seikkailuromaani kultakuumeen aikaisesta / sadan vuoden takaisesta Kaliforniasta". Kustantaja oli Kustannusliike Sarjakirja. Takakannessa sisältöä kuvattiin näin: "Naamionsa taakse kätkeytyvä El Coyote nousee taisteluun väkivaltaa ja vääryyksiä vastaan. El Coyote jakaa oikeutta omien lakiensa mukaan 1850-luvun Kaliforniassa, jonne häikäilemättömät onnenonkijat suurten kultalöytöjen houkuttelemina ovat kerääntyneet saaliinjaolle. - Seuratkaa salaperäistä El Coyotea hänen vaarallisilla retkillään, mutta... poiketkaa myös San Antonion ranchilla, jossa koko Los Angeles tuntee hänet upporikkaana ja seurapiirien suosimana don Cesar de Echaguena. Joka kuukauden 15 päivä on EL COYOTEN päivä." 
Sarjan tarinoissa eletään 1850-lukua eli aikaa jolloin Kalifornia oli juuri liitetty Yhdysvaltoihin. Päähenkilö El Coyote on asetettu puolustamaan alakynteen jääviä kalifornialaisia alkuasukkaita idästä tulevia "jenkkejä" vastaan. Tarinoissa usein idästä tulleet rikolliset ahdistelevat viattomia mutta hyväuskoisia alkuasukkaita joita päähenkilö nousee omankäden oikeudella puolustamaan. Asetelma ei ole kuitenkaan aivan mustavalkoinen, sillä joukkoon mahtuu myös hyviä gringoja ja hairahtaneita kalifornialaisia. Kaiken kaikkiaan sarjassa haikaillaan menneen espanjalaisuuden perään ja suhtaudutaan kriittisesti tulossa olevaan yhdysvaltalaisuuteen.
El Coyote -tarinat on kuvittanut Francisco Batet Pellejero, joka vastasi useimmiten myös kansikuvista. Hän kuvitti myös muita espanjalaisia pulpsankareita kuten Mc Larry, El Encapuchado ja El Corsario Azul. Hän piirsi myös sarjakuvaversiota El Coyotesta.
El Coyoten kerronnassa korostuu hyvin voimakkaasti oman käden oikeus ja vahvat rotuennakkoluulot. Tarinat sisältävät myös antisemitismiä. Vaikka tällaiset asenteet eivät ole mitenkään harvinaisia pulp-lehdissä, El Coyotessa tämä saattaa vielä entisestään korostua Francisco Francon ajan Espanjan sotilasdiktatuurin "kulttuuri-ilmapiiristä". 
Vuonna 1989 ilmestyi suomeksi vielä kirja "El Coyote ja kiiltomatoliiga" (Jalava).
Joaquín L. Romero Marchent filmasi elokuvan "La justicia de El Coyote" (1955), jonka pääosassa oli Abel Salazar y Gloria Marín. Vuonna 1998 valmistui elokuva "La Vuelta de El Coyote" (El Coyoten paluu), jossa José Coronado näytteli El Coyotea.
Suomalaisessa sotilasslangissa sana "kojootti" tarkoitti pitkään jotakin hyvää luettavaa.
El Coyote 1953 – 1960:
 1 - Aaveratsastaja (El Coyote)
 2 - Aaveratsastaja palaa (La vuelta del Coyote)
 3 - Monterreyssä myrskyää (Huracán sobre Monterrey)
 4 - Kuoleman laakso (El valle de la muerte)
 5 - Rouva Kreiderin salaisuus (La justicia del Coyote)
 6 - Aaveratsastajan varjo (La sombra del Coyote)
 7 - Kaksoisolento (El otro Coyote)
 8 - Salainen voitto (Victoria secreta)
 9 - Kultavuoret (Sierra de Oro)
 10 - Pääkalloliigan tuho (El exterminio de la Calavera)
 11 - Ylpeyden hinta (La victoria del Coyote)
 12 - Don Cesarin poika (El hijo del Coyote)
 13 - Kaksintaistelu (La primera aventura del Coyote)
 14 - Kobran merkki (La Marca del Cobra)
 15 - Ruhtinatar Irina (Otra lucha)
 16 - Ruhtinatar rakastuu (El final de la lucha)
 17 - Luostarin jalokivet (La diadema de las ocho estrellas)
 18 - Kirottua kultaa (El secreto de la diligencia)
 19 - Hidalgon perhe (La mano del Coyote)
 20 - Uhkapeliä (Tras la máscara del Coyote)
 21 - Paholaisen valtikan alla (El Diablo en Los Angeles)
 22 - Don Cesarin puoliso (La Esposa de Don César)
 23 - Vihan testamentti (La hacienda trágica)
 24 - Varakuninkaan maljakot (Los jarrones del Virrey)
 25 - Verikosto (Al servicio del Coyote)
 26 - San Fransiskon valtias (La ley de los Vigilantes)
 27 - Rakkauskirjeet (Toda una señora)
 28 - Vaarallinen nainen (El secreto de Maise Syer)
 29 - Lapsenryöstö (Rapto)
 30 - Taistelu Appelsiinilaaksosta (Cuando el Coyote avisa)
 31 - Kuvernööri pulassa (Cuando el Coyote castiga)
 32 - Eversti O'Hea (Otra vez el Coyote)
 33 - Finanssihai (El precio del Coyote)
 34 - Liidunjälki (La huella azul)
 35 - Kiirastuli (Mensajero de paz)
 36 - Kuolemaa pakoon (Galopando con la muerte)
 37 - Menneisyyden varjo (La senda de la venganza)
 38 - Isä ja poika (Padre e hijo)
 39 - Sudenpentu (Cachorro de Coyote)
 40 - Kuolleitten kallio (La roca de los muertos)
 41 - Miljoonan metsästäjät (El enemigo del Coyote)
 42 - Pelastettu kunnia (Vieja California)
 43 - Paholaisseitsikko (Eran siete hombres malos)
 44 - Ylhäinen muukalainen (Un ilustre forastero)
 45 - Don Pedron perintö (La firma del Coyote)
 46 - Lunastettu vapaus (Un caballero)
 47 - Valkoinen naamio (Máscara Blanca)
 48 - Meksikolaista verta (El secreto roto)
 49 - Lainsuojaton (Guadalupe)
 50 - Kahlehdittu tuli (El rescate de Guadalupe)
 51 - Kitarat vaikenevat (Reunion en Los Angeles)
 52 - Ristikuutonen (Seis treboles)
 53 - Nuori Gandara (El último de los Gándara)
 54 - Myrskyaalto (Don César de Echagüe)
 55 - Kultakuula (El jinete emmascarado)
 56 - Mississippin täysikuu (Rio Turbulento)
 57 - Kalifornian tähdet (Luces de California)
 58 - Kavala juoni (El sol camina hacia el oeste)
 59 - Musta myrsky (Trueno Negro)
 60 - Vaarallinen tehtävä (La caravana del oro)
 61 - Salanimi (Rancho Desilusión)
 62 - Vääryyden hedelmät (El hombre de ningún sitio)
 63 - Raudan laulu (Otra vez el pasado)
 64 - Kuilun partaalla (El aullido del Coyote)
 65 - Merkitty kultaraha (El premio del Coyote)
 66 - Kahdesti kuollut (Murió violentamente)
 67 - Everstin hairahdus (La venganza pertenece al Coyote)
 68 - Pelivoitto (El hombre que volvió)
 69 - Salama iskee (Thunder Hall Comisario)
 70 - Yön varjot (La Princesa y el Coyote)
 71 - Tuoksuvat setelit (El perfume de la Dama Azul)
 72 - Santa Adelitan kulta (Apostando su vida)
 73 - Kiristäjät (La herencia del Coyote)
 74 - Tiikeri (El juez usaba antifaz)
 75 - Kovaa peliä (El cuervo en la pradera)
 76 - Isku iskusta (El hombre que mató)
 77 - Koston tie (El Coyote acorralado)
 78 - Surman loukku (La hora del Coyote)